Forsvarsmenn Borgarbyggðar funduðu með eftirlitsnefnd Í Skessuhorni í dag er sagt frá afkomu fjögurra sveitarfélaga á síðasta ári . Flest eru þau að skila góðri eða þokkalegri afkomu . Ársreikningur Borgarbyggðar kemur sýnu verst út . Hann var tekinn til fyrri umræðu í sveitarstjórn í gær . Rekstrarniðurstaða A og B hluta er samkvæmt ársreikningi neikvæð um 103,9 milljónir króna . Það er mun verri niðurstaða er gert var ráð fyrir í fjárhagsáætlun en þar var áætluð rúmlega milljón króna í tap . Síðastliðinn föstudag mættu forsvarsmenn Borgarbyggðar í innanríkisráðuneytið til að sitja fund eftirlitsnefndar með fjármálum sveitarfélaga . Farið var yfir greiningu á rekstri og fjárhagsstöðu Borgarbyggðar í ljósi niðurstaðna úr ársreikningi 2014 . Eins og fram hefur komið þá stenst Borgarbyggð ekki reglu um rekstrarjöfnuð samkvæmt sveitarstjórnarlögum árið 2014 samkvæmt ársreikningi og 2015 samkvæmt áætlun þessa árs . Á fundinum var auk þess farið yfir þær aðgerðir og leiðir sem unnið er að til hagræðingar í rekstri . Þær helstu eru lækkun á yfirvinnu , akstursgreiðslum , skert fjármagn til búnaðarkaupa og stöðvun verkefna sem háð eru mótframlögum , endurskoðun lána - og vaxtakostnaðar og hækkun á fasteignaskatti og gjaldskrám . Nefnd sem Borgarbyggð skipaði um rekstur og skipulag fræðslumála og um eignamál mun auk þess á næstu dögum skila tillögum til hagræðingar . Nánar er sagt frá ársreikningnum í Skessuhorni sem kom út í dag . Þar er einnig greint frá niðurstöðu ársreikninga Grundarfjarðarbæjar , Snæfellsbæjar og Akraneskaupstaðar .